cyanic-selkie/wikianc huggingface dataset:
การถ่ายโอนสัญญาณ
อุณหภูมิ
การรับอุณหภูมิในเซลล์เรียกว่า thermoception และโดยมากอำนวยโดยช่อง transient receptor potential channel (TRP channel) อนึ่ง เซลล์ของสัตว์มีกลไกสงวนที่ไม่ได้เปลี่ยนตามวิวัฒนาการ เพื่อป้องกันอุณหภูมิสูงไม่ให้สร้างความเสียหายในเซลล์ เรียกว่า การตอบสนองต่อช็อกความร้อน (heat-shock response) การตอบสนองเช่นนี้จะจุดชนวนเมื่ออุณหภูมิสูงทำให้โปรตีนช็อกความร้อน Heat shock factor 1 (HSF1) ที่เบื้องต้นไม่มีฤทธิ์แตกตัวจากคอมเพล็กซ์คือ Hsp40/Hsp70 และ Hsp90 เมื่อได้อำนวยการจาก Non-coding RNA คือ hsr1 โปรตีน HSF1 ก็จะรวมเป็นไทรเมอร์ที่มีฤทธิ์ แล้วเพิ่ม (upregulation) การแสดงออกของยีนเป้าหมาย ยังมีกลไกรับรู้อุณหภูมิอื่น ๆ อีกมากในทั้งโพรแคริโอตและยูแคริโอต
แสง
ในสัตว์เลี้ยงลูกด้วยนม แสงเป็นตัวกำหนดการเห็นและนาฬิกาจังหวะรอบวัน (circadian clock) โดยเริ่มการทำงานของโปรตีนไวแสงในเซลล์รับแสงที่จอตา ในกรณีการเห็น rhodopsin ในเซลล์รูปแท่งและเซลล์รูปกรวย จะเป็นโปรตีนที่ตรวจจับแสง ส่วนนาฬิกาจังหวะรอบวันจะใช้สารรงควัตถุไวแสงที่ต่างกัน คือ melanopsin ซึ่งมีหน้าที่ตรวจจับแสงภายใน intrinsically photosensitive retinal ganglion cells
หน่วยรับ
หน่วยรับสามารถแบ่งออกเป็นสองกลุ่มใหญ่ ๆ คือ หน่วยรับภายในเซลล์และนอกเซลล์
หน่วยรับนอกเซลล์
หน่วยรับนอกเซลล์เป็นโปรตีนผ่านเยื่อหุ้มเซลล์ (transmembrane protein) ซึ่งเป็นหน่วยรับกลุ่มใหญ่ที่สุด เป็นโปรตีนที่ทอดข้ามเยื่อหุ้มเซลล์ คือส่วนหนึ่งจะอยู่นอกเซลล์และอีกส่วนหนึ่งจะอยู่ในเซลล์ การถ่ายโอนสัญญาณจะเกิดอาศัยลิแกนด์ที่จับกับส่วนนอกของหน่วยรับ โดยที่ลิแกนด์จะไม่เข้าผ่านเยื่อหุ้มเซลล์ การจับจะทำให้ส่วนภายในเปลี่ยนโครงรูป เป็นกระบวนการที่บางครั้งเรียกว่าการก่อกัมมันต์ของหน่วยรับ (receptor activation) ซึ่งมีผลเริ่มก่อกัมมันต์ของโดเมนที่เป็นเอนไซม์ของหน่วยรับ หรือเป็นการเปิดจุดยึด (binding site) สำหรับโปรตีนส่งสัญญาณภายในเซลล์ ซึ่งในที่สุดก็จะแพร่กระจายสัญญาณไปในไซโทพลาซึม
ในเซลล์ยูแคริโอต โปรตีนภายในเซลล์โดยมากที่เปลี่ยนเป็นสภาพกัมมันต์เพราะการจับของลิแกนด์-หน่วยรับ จะมีฤทธิ์เป็นเอนไซม์ด้วย ตัวอย่างรวมทั้ง tyrosine kinase และ phosphatase เอนไซม์เช่นนี้บ่อยครั้งจะเชื่อมอยู่กับหน่วยรับด้วยพันธะโคเวเลนต์ บางอย่างสามารถสร้างโมเลกุลส่งสัญญาณที่สอง เช่น cyclic AMP และ Inositol triphosphate (IP3) โดยอย่างหลังเป็นตัวกระตุ้นให้หน่วยเก็บภายในปล่อยแคลเซียมออกในไซโทพลาซึม ส่วนโปรตีนกัมมันต์อื่น ๆ จะมีปฏิกิริยากับโปรตีนอะแด็ปเตอร์ (signal transducing adaptor protein) ที่อำนวยปฏิสัมพันธ์ระหว่างโปรตีนส่งสัญญาณต่าง ๆ และประสานงานให้คอมเพล็กซ์ส่งสัญญาณต่าง ๆ ที่จำเป็นในการตอบสนองต่อสิ่งเร้าหนึ่ง ๆ ทั้งเอนไซม์และโปรตีนอะแด็ปเตอร์เป็นตัวตอบสนองต่อโมเลกุลส่งสัญญาณที่สองต่าง ๆ
โปรตีนอะแด็ปเตอร์และเอนไซม์หลายอย่างที่ออกฤทธิ์โดยเป็นส่วนของการถ่ายโอนสัญญาณ จะมีโดนเมนโปรตีนพิเศษ (protein domain) เพื่อจับกับโมเลกุลส่งสัญญาณที่สองโดยเฉพาะ ๆ ยกตัวอย่างเช่น ไอออนแคลเซียม (Ca2+) ซึ่งเป็นโมเลกุลส่งสัญญาณที่สองจะจับกับโดเมน EF hand ของโปรตีน calmodulin ซึ่งทำให้มันสามารถจับและเริ่มการทำงานของ calmodulin-dependent kinase ส่วน PIP3 และ phosphoinositides อื่น ๆ ก็จะทำเช่นเดียวกันต่อโดเมน Pleckstrin homology domain ของโปรตีนเช่น AKT ซึ่งเป็น kinase protein
G protein-coupled receptors
G protein-coupled receptors (GPCRs) เป็นกลุ่มโปรตีนข้ามเยื่อหุ้มเซลล์ที่มีโดเมนผ่านเยื่อหุ้มเซลล์ 7 โดเมน โดยส่วนภายในเชื่อมอยู่กับจีโปรตีนที่เป็น heteromer กลุ่มมีสมาชิกเกือบ 800 ชนิด จึงเป็นโปรตีน/หน่วยรับของเยื่อหุ้มเซลล์กลุ่มใหญ่ที่สุดในสัตว์เลี้ยงลูกด้วยนม ถ้านับสัตว์สปีชีส์อื่น ๆ ด้วยทั้งหมด ก็จะมีเกิน 5,000 ชนิด
GPCR ของสัตว์เลี้ยงลูกด้วยนมแบ่งออกเป็น 5 หมู่หลัก คือ rhodopsin-like, secretin-like, metabotropic glutamate, adhesion และ frizzled/smoothened แม้จะมีโปรตีนบางพวกที่จัดยากเพราะมีลำดับดีเอ็นเอที่เหมือนกันน้อย เช่น vomeronasal receptor (ที่ vomeronasal organ) ยังมีหมู่อื่น ๆ อีกในยูแคริโอต เช่น cyclic AMP receptor และ fungal mating pheromone receptor ของโพรทิสต์สกุล Dictyostelium
การโอนสัญญาณของ GPCR เริ่มจากการมีจีโปรตีนในสภาพอกัมมันต์ที่เชื่อมอยู่กับหน่วยรับภายในเซลล์ โดยจีโปรตีนจะเป็น heterotrimer คือมีหน่วยย่อยต่าง ๆ รวมทั้ง Gα, Gβ, และ Gγ เมื่อ GPCR จับกับลิแกนด์ มันจะเปลี่ยนโครงรูปซึ่งก่อสภาพกัมมันต์ของจีโปรตีนอันเป็นเหตุให้หน่วยย่อย Gα จับกับโมเลกุลของ GTP แล้วแตกออกจากหน่วยย่อยอื่น ๆ 2 อย่างที่เหลือ การแตกตัวจะเปิดจุดยึดของหน่วยย่อยที่สามารถมีปฏิสัมพันธ์กับโมเลกุลอื่น ๆ
หน่วยย่อยกัมมันต์ของจีโปรตีนที่แยกออกจากหน่วยรับเช่นนี้ จะจุดชนวนการส่งสัญญาณในลำดับต่อ ๆ ไปของโปรตีนปฏิบัติงาน (effector protein) มากมาย เช่น phospholipase และช่องไอออน โดยอย่างหลังจะอำนวยให้ปล่อยโมเลกุลส่งสัญญาณที่สองได้ กำลังของ GPCR ในการขยายสัญญาณจะกำหนดโดยช่วงอายุของคอมเพล็กซ์ลิแกนด์-หน่วยรับ ของหน่วยรับ-คอมเพล็กซ์โปรตีนปฏิบัติงาน และเวลาที่เอนไซม์ในกระบวนการใช้เพื่อระงับฤทธิ์ของหน่วยรับกัมมันต์และโปรตีนปฏิบัติงาน เช่น ผ่าน protein kinase phosphorylation หรือ b-arrestin-dependent internalization
งานศึกษาหนึ่งทดลองโดยแทรกการกลายพันธุ์แบบ point mutation เข้าในยีนที่เข้ารหัสหน่วยรับ chemokine receptor คือ CXCR2 เซลล์ที่กลายพันธุ์จะแปลงสภาพเป็นแบบร้าย (malignant transformation) เนื่องจากการแสดงออกของยีน CXCR2 ที่อยู่ในสภาพกัมมันต์รังสี (active conformation) แม้จะไม่ได้จับกับ chemokine นี่เป็นวิธีที่ chemokine receptor อาจมีส่วนในพัฒนาการของมะเร็ง
protein kinase สำหรับไทโรซีน, Ser/Thr และ Histidine
หน่วยรับ Receptor tyrosine kinases (RTKs) เป็นโปรตีนผ่านเยื่อหุ้มเซลล์ที่มีโดเมน kinase ในเซลล์ บวกกับโดเมนนอกเซลล์ที่สามารถจับกับลิแกนด์ ตัวอย่างรวมทั้ง growth factor receptors เช่น insulin receptor เพื่อถ่ายโอนสัญญาณ RTKs จำเป็นต้องอยู่ในรูปแบบไดเมอร์ (คือ มีหน่วยเหมือนกันที่จับคู่กัน) ที่เยื่อหุ้มเซลล์ โดยไดเมอร์จะเกิดความเสถียรเมื่อลิแกนด์จับกับหน่วยรับ ต่อจากนั้น ปฏิสัมพันธ์ระหว่างโดเมนในไซโทพลาซึมจะกระตุ้นให้เกิดปฏิกิริยาฟอสโฟรีเลชันอัตโนมัติ (autophosphorylation) ของเรซิดิว tyrosine ภายในโดเมน kinase ที่อยู่ภายในเซลล์ แล้วทำให้เปลี่ยนโครงรูป จากนั้นโดเมน kinase ก็จะออกฤทธิ์ โดยจุดชนวนลำดับการส่งสัญญาณที่อาศัยปฏิกิริยาฟอสโฟรีเลชันสำหรับโมเลกุลในไซโทพลาซึมต่อ ๆ ไป (downstream) ที่อำนวยกระบวนการต่าง ๆ ของเซลล์ เช่น การเปลี่ยนสภาพ (cell differentiation) และเมแทบอลิซึม
protein kinase สำหรับ Ser/Thr และ dual-specificity kinase หลายอย่างสำคัญต่อการถ่ายโอนสัญญาณ ไม่ว่าจะออกฤทธิ์ในลำดับหลังจาก RTK หรืออาจทำหน้าที่เช่นกับ RTK โดยฝังอยู่ที่เยื่อหุ้มเซลล์หรือเป็นสารละลายเองในเซลล์ มีกระบวนการถ่ายโอนสัญญาณที่เกี่ยวข้องกับ protein kinase และ pseudokinase ราว ๆ 560 อย่างที่รู้จักภายในจีโนมมนุษย์
เหมือนกับ GPCR จีโปรตีนที่จับกับ GTP มีบทบาทสำคัญในการถ่ายโอนสัญญาณจาก RTK แบบกัมมันต์เข้าไปในเซลล์ ในกรณีนี้ จีโปรตีนจะเป็นสมาชิกของกลุ่ม GTPases คือ Ras, Rho, และ Raf โดยเรียกร่วมกัน ๆ ได้ว่า จีโปรตีนแบบเล็ก (small G protein) ซึ่งทำงานเหมือนกับสวิตช์โมเลกุลที่ปกติจะผูกอยู่กับเยื่อหุ้มเซลล์โดยกลุ่ม isoprenyl ที่เชื่อมกับส่วนสุดข้างที่เป็น carboxyl เมื่อมีสภาพกัมมันต์ จีโปรตีนก็จะส่งโปรตีนไปที่ซับโดเมนของเยื่อหุ้มเซลล์โดยเฉพาะ ๆ ซึ่งเป็นที่ที่โปรตีนมีส่วนส่งสัญญาณ ดังนั้น ในสภาพกัมมันต์ RTK จะก่อสภาพกัมมันต์ของจีโปรตีนแบบเล็ก ซึ่งก็เริ่มการทำงานของ guanine nucleotide exchange factor เช่น SOS1 เมื่อออกฤทธิ์แล้ว exchange factor เหล่านี้ก็สามารถเริ่มการทำงานของจีโปรตีนแบบเล็กอื่น ๆ อีก นี่เป็นการขยายต่อสัญญาณที่หน่วยรับได้โดยดั้งเดิม
การกลายพันธุ์ของยีน RTK บางอย่าง เหมือนกับที่เกิดใน GPCR อาจมีผลเป็นการแสดงออกของหน่วยรับที่อยู่ในสภาพกัมมันต์แม้ไม่ได้จับกับลิแกนด์ ยีนกลายพันธุ์เช่นนี้อาจเป็นยีนมะเร็ง (oncogene)
Histidine-specific protein kinases มีโครงสร้างที่ต่างจาก protein kinase อื่น ๆ และพบอยู่ในโพรแคริโอต เห็ดรา และพืช โดยเป็นส่วนของกลไกถ่ายโอนสัญญาณที่มีองค์ประกอบสองอย่าง คือ ในเบื้องต้นจะเติมกลุ่มฟอสเฟตจากอะดีโนซีนไตรฟอสเฟต (ATP) เข้ากับเรซิดิว histidine ภายใน kinase แล้วจากนั้นจึงโอนไปให้เรซิดิว aspartate ในโดเมนส่วนรับของโปรตีนอื่น หรือของ kinase เอง ซึ่งเริ่มการทำงานของเรซิดิว aspartate
Integrins
เซลล์มากมายหลายแบบผลิต integrin ซึ่งมีบทบาทในการยึดเซลล์เข้ากับเซลล์อื่น ๆ หรือกับเมทริกซ์นอกเซลล์ และในการถ่ายโอนสัญญาณจากองค์ประกอบของเมทริกซ์นอกเซลล์ เช่น fibronectin และคอลลาเจน ลิแกนด์ที่ยึดเข้ากับโดเมนนอกเซลล์ของ integrin จะเปลี่ยนโครงรูปของโปรตีน ซึ่งจุดชนวนการถ่ายโอนสัญญาณ แต่ integrin เองไม่มีส่วนที่ออกฤทธิ์แบบ kinase ดังนั้น กาถถ่ายโอนสัญญาณที่อำนวยโดย integrin จะทำผ่าน protein kinase และโมเลกุลอะแด็ปเตอร์ต่าง ๆ โดยตัวประสานงานหลักก็คือ integrin-linked kinase (ILK) ในรูป การส่งสัญญาณร่วมกันของ integrin-RTK จะกำหนดชั่วอายุของเซลล์ อะพอพโทซิส การเพิ่มจำนวนเซลล์ และการเปลี่ยนสภาพให้แตกต่าง (differentiation)
การส่งสัญญาณโดยอาศัย integrin จะแตกต่างอย่างสำคัญระหว่างเซลล์เม็ดเลือดที่ไหลเวียนและเซลล์ที่ไม่ไหลเวียน เช่น เซลล์เยื่อบุผิว เพราะในเซลล์ที่ไหลเวียน integrin จะอยู่ในรูปแบบที่ไม่มีฤทธิ์ (ในสภาพอกัมมันต์) ยกตัวอย่างเช่น integrin บนเยื่อบุผิวของเม็ดเลือดขาวที่ไหลเวียน ปกติจะรักษาให้อยู่ในสภาพอกัมมันต์ เพื่อป้องกันไม่ให้ยึดกับเซลล์เยื่อบุผิวอื่น ๆ แต่จะออกฤทธิ์เมื่อตอบสนองต่อสิ่งเร้า เช่นที่ได้ในบริเวณที่เกิดการอักเสบ และในนัยเดียวกัน integrin ที่เยื่อหุ้มเซลล์ของเกล็ดเลือดที่ไหลเวียน ปกติจะไม่มีฤทธิ์เพื่อไม่ให้เกิดภาวะหลอดเลือดมีลิ่มเลือด (thrombosis) แต่เซลล์เยื่อบุผิว (ซึ่งไม่ใช่เซลล์ไหลเวียน) ปกติจะมี integrin ในรูปแบบซึ่งมีฤทธิ์ที่เยื่อหุ้มเซลล์ อันช่วยให้ยึดอยู่อย่างเสถียรกับเซลล์ส่วนพยุง (stromal cells) ซึ่งเป็นเซลล์ข้างใต้ที่ยังให้สัญญาณเพื่อดำรงการทำงานให้เป็นปกติด้วย
ในพืช ยังไม่พบหน่วยรับ integrin ที่น่าเชื่อถือ อย่างไรก็ดี มีการเสนอโปรตีนคล้าย integrin หลายอย่าง เพราะมีโครงสร้างที่มีต้นกำเนิดเดียวกันกับ metazoan receptor ที่น่าแปลกใจก็คือ พืชมี ILK ที่มีโครงสร้างปฐมภูมิคล้ายกับ ILK ของสัตว์อย่างมาก
ในพืชแบบจำลองในวงศ์ผักกาดคือ Arabidopsis thaliana ยีน ILK1 พบว่า เป็นองค์ประกอบที่ขาดไม่ได้ในการตอบสนองทางภูมิคุ้มกันของพืชต่อโมเลกุลส่งสัญญาณจากเชื้อโรค และในความไวต่อเกลือและต่อความเปลี่ยนแปลงทางออสโมซิสอื่น ๆ โปรตีน ILK1 จะมีปฏิสัมพันธ์กับโปรตีนขนส่งโพแทสเซียม คือ HAK5 ที่มีสัมพรรคภาพสูง และกับหน่วยรับแคลเซียมคือ CML9
Toll-like receptors
เมื่อเปลี่ยนเป็นสภาพกัมมันต์ toll-like receptors (TLRs) จะใช้โมเลกุลอะแด็ปเตอร์ภายในไซโทพลาซึมเพื่อแพร่สัญญาณต่อไป มีโมเลกุลอะแด็ปเตอร์ 4 อย่างที่รู้ว่ามีบทบาทในการส่งสัญญาณ คือ Myd88, TIRAP, TRIF, และ TRAM อะแด็ปเตอร์เหล่านี้จะเริ่มการทำงานของโมเลกุลในเซลล์อื่น ๆ รวมทั้ง IRAK1, IRAK4, TBK1, และ IKKi เป็นการขยายสัญญาณ ซึ่งในที่สุดนำไปสู่การเหนี่ยวนำหรือการยับยั้งการแสดงออกของยีนที่ทำให้เกิดการตอบสนองต่าง ๆ ยีนเป็นพัน ๆ เริ่มทำงานเนื่องกับการส่งสัญญาณแบบ TLR ซึ่งแสดงนัยว่า กระบวนการนี้เป็นทางผ่านที่สำคัญในการควบคุมการแสดงออกของยีน
ช่องไอออนที่เปิดปิดโดยลิแกนด์
ช่องไอออนที่เปิดปิดโดยลิแกนด์ (ligand-gated ion channel) เมื่อจับกับลิแกนด์ก็จะเปลี่ยนโครงรูป แล้วเปิดช่องที่เยื่อหุ้มเซลล์ให้ไอออนซึ่งเป็นตัวส่งสัญญาณสามารถผ่านเข้าได้
ตัวอย่างของกลไกนี้พบได้ที่ไซแนปส์ของเซลล์ประสาทซึ่งเป็นตัวรับสัญญาณ คือ ไอออนที่ไหลเข้าไปในช่องที่เปิดโดยกระบวนการนี้ จะนำไปสู่การสร้างศักยะงานที่ส่งไปตามเส้นประสาท เพราะไอออนที่ไหลเข้าจะลดขั้วเซลล์ ซึ่งนำไปสู่การเปิดช่องไอออนที่เปิดปิดด้วยศักย์ไฟฟ้า (voltage-gated ion channel)
ตัวอย่างของไอออนที่ไหลเข้าในเซลล์เมื่อช่องไอออนเปิดปิดด้วยลิแกนดต์เปิดก็คือ Ca2+ ซึ่งทำหน้าที่เป็นโมเลกุลส่งสัญญาณที่สองโดยจุดชนวนลำดับการส่งสัญญาณที่เปลี่ยนสรีรภาพของเซลล์ ซึ่งมีผลขยายการตอบสนองต่อสัญญาณทางไซแนปส์ โดยเปลี่ยนลักษณะของเดนไดรติก สไปน์ ที่ไซแนปส์
หน่วยรับในเซลล์
หน่วยรับในเซลล์ เช่น หน่วยรับที่นิวเคลียส (nuclear receptor) และหน่วยรับในไซโทพลาสซึม (cytoplasmic receptor) เป็นโปรตีนละลายได้และอยู่เฉพาะที่ ๆ ลิแกนด์ทั่ว ๆ ไปของหน่วยรับที่นิวเคลียส จะเป็นฮอร์โมนไร้ขั้ว เช่น สเตอรอยด์ เทสโทสเตอโรน โพรเจสเทอโรน และสารอนุพันธ์ของวิตามินเอและวิตามินดี เมื่อลิแกนด์จับกับหน่วยรับ คอมเพล็กซ์ลิแกนด์+หน่วยรับก็จะผ่านเยื่อนิวเคลียสเข้าไปในนิวเคลียสแล้วเปลี่ยนการแสดงออกของยีน
หน่วยรับกัมมันต์จะเข้ายึดกับดีเอ็นเอที่ลำดับ hormone-responsive element (HRE) โดยเฉพาะ ซึ่งอยู่ในบริเวณ promoter ของยีนที่จะเริ่มทำงานเนื่องกับคอมเพล็กซ์ฮอร์โมน-หน่วยรับ ฮอร์โมนทั้งหมดที่มีฤทธิ์ควบคุมการแสดงออกของยีน มีลักษณะสองอย่างตามกลไกการทำงานของมัน คือใช้เวลานานก่อนจะเกิดผลและผลก็จะคงยืนเป็นเวลานานด้วย แม้หลังจากความเข้มข้นจะลดจนเหลือ 0 เนื่องจากเอนไซม์และโปรตีนโดยมากจะหมุนเวียนค่อนข้างช้า แต่เป็นเอนไซม์และโปรตีนซึ่งจำเป็นเพื่อยุติการจับกันระหว่างลิแกนด์กับหน่วยรับ
หน่วยรับในเซลล์บางอย่างของระบบภูมิคุ้มกันจะอยู่ในไซโทพลาซึม หน่วยรับ NOD-like receptors (NLRs) ที่พึ่งค้นพบได้ไม่นาน อยู่ในไซโทพลาซึมของเซลล์ยูแคริโอตบางอย่าง และมีปฏิสัมพันธ์กับลิแกนด์โดยใช้ leucine-rich repeat (LRR) motif เหมือนกับ TLR คือ โมเลกุลเหล่านี้บางส่วนเช่น NOD2 จะมีปฏิสัมพันธ์กับ RIP2 kinase ที่เริ่มการส่งสัญญาณของ NF-κB และบางส่วนเช่น NALP3 จะมีปฏิสัมพันธ์กับเอนไซม์ caspase ซึ่งเกี่ยวกับกระบวนการอักเสบ แล้วจุดชนวนการดำเนินงานกับ cytokine โดยเฉพาะ ๆ เช่น interleukin-1β
โมเลกุลส่งสัญญาณที่สอง
โมเลกุลส่งสัญญาณที่หนึ่งอาจเป็นฮอร์โมน สารสื่อประสาท และสารส่งสัญญาณแบบ paracrine (จากเซลล์ข้าง ๆ) หรือ autocrine (หรือจากตนเอง) ที่เข้ามาถึงเซลล์จากสื่อรอบ ๆ เซลล์แล้วจับกับหน่วยรับโดยเฉพาะ ๆ ส่วนโมเลกุลส่งสัญญาณที่สองก็คือสารที่เข้าไปในไซโทพลาซึม แล้วออกฤทธิ์ภายในเซลล์ให้เกิดการตอบสนอง หลัก ๆ ก็คือ โมเลกุลส่งสัญญาณที่สองเป็นตัวรีเลย์ทางเคมีจากเยื่อหุ้มเซลล์ไปยังไซโทพลาซึม เป็นตัวถ่ายโอนสัญญาณภายในเซลล์
แคลเซียม
ไอออนแคลเซียมที่ปล่อยจากร่างแหเอนโดพลาซึม (ER) เข้าไปในไซโตซอล จะจับกับโปรตีนส่งสัญญาณทำให้เปลี่ยนเป็นสารกัมมันต์ หลังจากนั้นมันจึงจะแยกเก็บใน smooth endoplasmic reticulum และไมโทคอนเดรีย โปรตีนหน่วยรับที่ประกอบกับช่องไอออนสองอย่างเป็นตัวควบคุมการปล่อยแคลเซียมผ่านเยื่อ ER
โปรตีน Inositol trisphosphate receptor (InsP3-receptor) จะเริ่มปล่อยแคลเซียมหลังจากมีปฏิสัมพันธ์กับ inositol triphosphate (IP3) ทางด้านไซโตซอล ส่วน ryanodine receptor ซึ่งตั้งชื่อตามแอลคาลอยด์ ryanodine จะคล้ายกับ InsP3 receptor แต่มีปฏิสัมพันธ์กับแคลแซียมเอง ดังนั้น จึงเป็นกลไกการป้อนกลับเชิงบวกที่ปล่อยแคลเซียมออกเพิ่มขึ้นหลังจับกันมันทางด้านไซโตซอล ความเป็นไปของแคลเซียมในไซโตซอลหมายความว่า มันมีฤทธิ์ในช่วงระยะที่สั้นมาก คือ มีความเข้มข้นต่ำมากเมื่อเป็นอิสระ และในสภาพอกัมมันต์ โดยมากก็จะจับอยู่กับโมเลกุลในออร์แกเนลล์ เช่น calreticulin
แคลเซียมมีบทบาทในกระบวนการต่าง ๆ มากมายรวมทั้งการหดเกร็งกล้ามเนื้อ การปล่อยสารสื่อประสาทจากประสาท และการย้ายที่เซลล์ (cell migration) วิถีการถ่ายโอนสัญญาณหลัก ๆ 3 ทาง ที่ทำให้แคลเซียมออกฤทธิ์รวมทั้ง GPCR pathway, RTK pathway, และช่องไอออนที่เปิดปิดโดยวิธีต่าง ๆ แคลเซียมออกฤทธิ์ควบคุมโปรตีนไม่ว่าจะโดยตรงหรือว่าโดยจับกับเอนไซม์
ลิพิดส่งสัญญาณ
โมเลกุลส่งสัญญาณที่สองซึ่งชอบลิพิด เป็นสารอนุพันธ์จากลิพิดที่อยู่ในเยื่อหุ้มเซลล์ โดยเอนไซม์ที่กระตุ้นโดยหน่วยรับกัมมันต์ จะเปลี่ยนลิพิดให้มีสภาพกัมมันต์เป็นโมเลกุลส่งสัญญาณที่สอง ตัวอย่างรวมทั้ง diacylglycerol และ ceramide โดยอย่างแรกจำเป็นในการก่อกัมมันต์ของ protein kinase C
ไนตริกออกไซด์
ไนตริกออกไซด์ (NO) สามารถออกฤทธิ์เป็นโมเลกุลส่งสัญญาณที่สอง เพราะมันเป็นอนุมูลอิสระอย่างหนึ่งที่สามารถแพร่ผ่านเยื่อหุ้มเซลล์ แล้วออกฤทธิ์ต่อเซลล์ที่อยู่ใกล้ ๆ มันสังเคราะห์มาจากอาร์จินีนและออกซิเจนโดย Nitric oxide synthase (NO synthase) และออกฤทธิ์โดยก่อสภาพกัมมันต์ของ soluble guanylyl cyclase แล้วสร้างโมเลกุลส่งสัญญาณที่สอง คือ cGMP อนึ่ง NO ยังสามารถออกฤทธิ์ผ่านการเปลี่ยนพันธะโคเวเลนต์ของโปรตีนหรือของ metal co-factor ของโปรตีน ซึ่งบางอย่างมีกลไกผ่านปฏิกิริยารีดอกซ์ที่สามารถผันกลับได้ NO มีพิษถ้าเข้มข้นสูง และทำความเสียหายเมื่อเกิดเส้นเลือดอุดตันในสมอง แต่ก็เป็นเหตุของกลไกการทำงานต่าง ๆ ในร่างกายเช่น การคลายเส้นเลือด อะพอพโทซิส และการแข็งตัวขององคชาต
การส่งสัญญาณโดยปฏิกิริยารีดอกซ์
นอกจากไนตริกออกไซด์ ยังมีสารเคมีอื่น ๆ ที่สามารถถ่ายโอนสัญญาณโดยปฏิกิริยารีดอกซ์ (redox signaling) ตัวอย่างรวมทั้ง superoxide, ไฮโดรเจนเพอร์ออกไซด์, คาร์บอนมอนอกไซด์, และไฮโดรเจนซัลไฟด์ การส่งสัญญาณโดยปฏิกิริยารีดอกซ์รวมการควบคุมการไหลของกระแสไฟฟ้าอย่างแอ๊กถีฟในแมโครโมเลกุลชีวภาพแบบกึ่งตัวนำ
การตอบสนองของเซลล์
การเริ่มการทำงาน/การก่อสภาพกัมมันต์ของยีน (gene activation) และการเปลี่ยนเมทาบอลิซึม เป็นตัวอย่างการตอบสนองของเซลล์ต่อสิ่งเร้านอกเซลล์ผ่านการถ่ายโอนสัญญาณ และยีนในสภาพกัมมันต์ก็จะมีผลอื่น ๆ ภายในเซลล์ เพราะผลิตภัณฑ์ของยีนเป็นตัวก่อให้เกิดสภาพกัมมันต์อื่น ๆ คือแฟกเตอร์ถอดรหัส (transcription factor) ที่เป็นผลของลำดับการถ่ายโอนสัญญาณ สามารถก่อสภาพกัมมันต์ของยีนอื่น ๆ อีก ดังนั้น สิ่งเร้าเบื้องต้นสามารถจุดชนวนการแสดงออกของยีนจำนวนมาก ทำให้เกิดเหตุการณ์ทางสรีรภาพ เช่น การดูดซึมกลูโคสนำเข้าเนื้อเยื่อจากเลือด และการย้ายที่ของ neutrophils ไปยังบริเวณที่ติดเชื้อ เซตของยีนและลำดับการทำงานของพวกมันเนื่องจากสิ่งเร้าโดยเฉพาะ ๆ จะเรียกว่าได้ว่า โปรแกรมยีน (genetic program)
เซลล์ของสัตว์เลี้ยงลูกด้วยนมจะต้องได้รับสิ่งเร้าเพื่อการแบ่งเซลล์และการรอดชีวิต ถ้าไร้ growth factor อะพอพโทซิสก็จะเกิดขึ้น เพราะการได้สิ่งเร้าจากนอกเซลล์เป็นเรื่องจำเป็นในการควบคุมการทำงานของเซลล์ทั้งในสิ่งมีชีวิตเซลล์เดียวและหลายเซลล์ วิถีการถ่ายโอนสัญญาณจึงพิจารณาว่าเป็นหลักสำคัญของกระบวนการทางชีวภาพ จนกระทั่งโรคจำนวนมากได้อ้างว่า มีเหตุจากการทำงานผิดปกติของพวกมัน
วิถีการถ่ายโอนสัญญาณหลัก ๆ
ต่อไปนี้เป็นวิถีการถ่ายโอนสัญญาณหลัก ๆ บางอย่าง ซึ่งแสดงการจับของลิแกนด์กับหน่วยรับ โดยอาจมีผลต่อโมเลกุลส่งสัญญาณที่สอง แล้วในที่สุดเปลี่ยนการตอบสนองของเซลล์
ประวัติ
ไอเดียแรกสุดเกี่ยวกับการถ่ายโอนสัญญาณเริ่มมาจากปี 1855 เมื่อนักสรีรวิทยาชาวฝรั่งเศส (Claude Bernard) เสนอว่า ต่อมไร้ท่อเช่น ม้าม ต่อมไทรอยด์ และต่อมหมวกไต เป็นตัวการปล่อย "สารหลั่งภายใน (internal secretions)" ที่มีผลทางสรีรภาพ ต่อมานักสรีรวิทยาชาวอังกฤษ (Ernest Starling) จึงตั้งชื่อสารหลั่งเช่นนี้ว่า "ฮอร์โมน" ในปี 1905 โดยร่วมงานกับนักสรีรวิทยาชาวอังกฤษอีกท่าน (William Bayliss) ทั้งสองได้ระบุฮอร์โมน secretin ในปี 1902 ในปีต่อ ๆ มาแม้จะได้ค้นพบฮอร์โมนอื่น ๆ อีกมากมาย ที่เด่นสุดก็คืออินซูลิน แต่กลไกการทำงานก็ยังไม่ได้ระบุ
การค้นพบ nerve growth factor ของนักประสาทวิทยาชาวอิตาลี (Rita Levi-Montalcini) ในปี 1954 และ epidermal growth factor ของนักเคมีชีวภาพชาวอเมริกัน (Stanley Cohen) ในปี 1962 ทำให้เข้าใจพื้นฐานในระดับโมเลกุลของการถ่ายโอนสัญญาณมากขึ้น โดยเฉพาะที่เกี่ยวกับ growth factor พร้อมกับงานค้นพบ cyclic AMP ของนักเคมีชีวภาพชาวอเมริกัน (Earl Wilbur Sutherland) ในปี 1956 งานเหล่านี้ทำให้ต้องนิยามความหมายของคำว่า endocrine signaling ใหม่โดยรวมแต่การส่งสัญญาณจากต่อมต่าง ๆ แล้วเริ่มการใช้คำว่า autocrine (การส่งสัญญาณให้ตัวเอง) และ paracrine (การส่งสัญญาณให้เซลล์ข้าง ๆ) เพราะงานเหล่านี้ นักวิชาการพวกนี้จึงได้รับรางวัลโนเบลสาขาสรีรวิทยาหรือการแพทย์ในปี 1971 (คนหลังสุด) และ 1986 (สองคนแรก)
ในปี 1970 นักเคมีชีวภาพชาวอเมริกัน (Martin Rodbell) ตรวจสอบกลูคากอนที่หน่วยรับที่เยื่อหุ้มเซลล์ของตับในหนู แล้วให้ข้อสังเกตว่า guanosine triphosphate (GTP) ทำให้กลูคากอนแตกออกจากหน่วยรับแล้วไปกระตุ้นจีโปรตีน ซึ่งมีผลที่มีกำลังต่อเมแทบอลิซึมของเซลล์ ดังนั้น เขาจึงสรุปโดยนิรนัยว่า จีโปรตีนเป็นตัวแปรสัญญาณ (transducer) ที่ออกฤทธิ์เมื่อได้กลูคากอน แล้วจึงมีผลต่อเซลล์ ในปี 1994 เขาจึงได้รับรางวัลโนเบลสาขาสรีรวิทยาหรือการแพทย์ร่วมกันนักเคมีชีวภาพชาวอเมริกันอีกท่านหนึ่ง (Alfred G. Gilman)
การระบุ RTK และ GPCR ต่อมาจึงนำไปสู่ไอเดียเกี่ยวกับการถ่ายโอนสัญญาณ (signal transduction) โดยเป็นคำที่ใช้เป็นครั้งแรกในปี 1972 แม้วรรณกรรมต้น ๆ ก็ได้ใช้คำว่า signal transmission และ sensory transduction (การถ่ายโอนความรู้สึก) ด้วย
ในปี 2007 มีงานตีพิมพ์ทางวิทยาศาสตร์ 48,377 งาน รวมงานทบทวนโดยผู้รู้เสมอกัน 11,211 งาน เกี่ยวกับประเด็นนี้ โดยเป็นคำที่ปรากฏในชื่อของวรรรณกรรมเป็นครั้งแรกในปี 1979 คำเริ่มนิยมแพร่หลายเพิ่มขึ้นเริ่มตั้งแต่งานทบทวนวรรณกรรมในปี 1980 (ของ Martin Rodbell) และงานวิจัยเฉพาะในเรื่องการถ่ายโอนสัญญาณก็เริ่มปรากฏอย่างแพร่หลายในปลายคริสต์ทศวรรษ 1980 และต้นทศวรรษ 1990
โรงแรมแกรนด์ ไฮแอท เอราวัณ
ประวัติ
จากการที่ โรงแรมเอราวัณ กิจการของรัฐบาล ซึ่งสร้างขึ้นก่อตั้งขึ้นที่มุมตะวันออกเฉียงใต้ของ สี่แยกราชประสงค์ ตั้งแต่ พ.ศ. 2499 ไม่สามารถแข่งขันกับโรงแรมเอกชนอื่น ๆ ได้ บจก. สหโรงแรมไทยและการท่องเที่ยว ซึ่งเป็นรัฐวิสาหกิจในสังกัดกระทรวงการคลัง จึงได้ตัดสินใจที่จะรื้อถอนโรงแรมและสร้างใหม่ในลักษณะกิจการร่วมค้า
หลังจากเจรจามาสองปี บริษัท อัมรินทร์ พลาซ่า จำกัด (ปัจจุบันรู้จักกันในชื่อ ดิ เอราวัณ กรุ๊ป) ซึ่งเพิ่งเปิดศูนย์การค้าอัมรินทร์ พลาซ่า เมื่อปี พ.ศ. 2528 เป็นผู้ได้รับสิทธิ์พัฒนาและบริหารโรงแรม โดยลงนามในสัญญาเมื่อ พ.ศ. 2530 บริษัทที่จัดตั้งขึ้นเพื่อบริหารโรงแรมเอราวัณโฉมใหม่นั้น มีอมรินทร์พลาซ่าถือหุ้นสองในสาม และสหโรงแรมไทยฯ ถือหุ้นส่วนที่เหลือ ซึ่งรวมถึงสัญญาเช่าที่ดินสามสิบปี อิศรา วงศ์กุศลกิจ ซีอีโอของอัมรินทร์ฯ ได้เชิญผู้ช่วยศาสตราจารย์รังสรรค์ ต่อสุวรรณ ที่ออกแบบอัมรินทร์ พลาซ่า ให้เป็นผู้ออกแบบโครงการ ทั้งสองได้พบกับเจ้าหน้าที่ของรัฐบาลพลเอกเปรม ติณสูลานนท์ หลายครั้งในระหว่างการออกแบบโครงการ รังสรรค์ดูแลการออกแบบอาคารส่วนใหญ่ของการโครงการ รวมถึงการตลาดของโรงแรมด้วย สำหรับโรงแรมแห่งใหม่นี้ รัฐบาลต้องการการออกแบบที่มีองค์ประกอบแบบไทย และรังสรรค์ได้นำเสนอแบบที่ผสมผสานลักษณะแบบไทยดั้งเดิมที่พบในพระราชวังและวัดในศาสนาพุทธ ข้อเสนอเดิมของเขาที่จะเคารพความเป็นไทย ถูกโจมตีเนื่องจากเป็นการไม่เคารพสิ่งศักดิ์สิทธิ์ และรังสรรค์ก็ยินยอมตามคำร้องขอของเจ้าของโครงการที่จะตัดองค์ประกอบหลายอย่าง ผลที่ได้คือการออกแบบแบบหลังสมัยใหม่ที่คล้ายกับของอัมรินทร์พลาซ่า แต่ด้วยแรงบันดาลใจแบบตะวันตก-ประวัติศาสตร์แทนที่ด้วยองค์ประกอบแบบไทยดั้งเดิม เสาสี่เหลี่ยมขนาดมหึมาที่มองเห็นได้ชัดเจนที่สุด โดยมีการย่อมุมและหัวเสาในรูปแบบของสถาปัตยกรรมวัด
บริษัท อัมรินทร์ พลาซ่า จำกัด ได้นำเข้าสู่ตลาดหลักทรัพย์ไทยในปี พ.ศ. 2531 เพื่อระดมทุนสำหรับโครงการนี้ เนื่องจากเป็นการลงทุนครั้งแรกในธุรกิจโรงแรม บริษัทจึงเลือกที่จะวางตำแหน่งให้เป็นโรงแรมระดับ 5 ดาวเพื่อสร้างฐานที่มั่นในอุตสาหกรรม โดยบริษัทได้ร่วมกับกลุ่มโรงแรมและรีสอร์ทไฮแอท ในการบริหารโรงแรมดังกล่าว โดยใช้ชื่อ "โรงแรมแกรนด์ ไฮแอท เอราวัณ" อาคารโรงแรมเริ่มก่อสร้างในปี 2531 และเปิดเมื่อปลายปี 2534
โรงแรมได้รับการปรับปรุงใหม่หลายครั้ง รวมถึงการเพิ่มห้องสปาในปี 2548 และการปรับปรุงห้องพักทั้งหมดครั้งใหญ่ในปี 2555 รวมถึงสิ่งอำนวยความสะดวกสำหรับการประชุมและจัดงานต่าง ๆ
การบริหารงาน
ในปี 2558 ธุรกิจโรงแรมแกรนด์ ไฮแอท เอราวัณ คิดเป็น 25% ของรายได้ของกลุ่มดิ เอราวัณ โรงแรมได้รับผลกระทบจากเหตุระเบิดที่ศาลพระพรหมเอราวัณที่อยู่ใกล้เคียงในปี 2558 และการระบาดของโรคโควิด-19 โดยเฉพาะอย่างยิ่งในปี 2563-2564 เนื่องจากกลุ่มธุรกิจของทางโรงแรมพึ่งพาแขกต่างชาติมากกว่าร้อยละ 80
สิ่งอำนวยความสะดวก
โรงแรมแกรนด์ ไฮแอท เอราวัณ มีห้องพัก 380 ห้อง ส่วนใหญ่ตั้งอยู่ในอาคารสูง 22 ชั้น และมีห้องพัก 6 ห้องเป็น "กระท่อมสปา" สไตล์รีสอร์ท ตั้งอยู่บนดาดฟ้าของส่วนโพเดียม 5 ชั้น ในบริเวณเดียวกับไอยสวรรค์เรสซิเดนเชียลสปาแอนด์คลับ และสระว่ายน้ำ โรงแรมมีร้านอาหารและบาร์ 9 แห่ง ซึ่งรวมถึงเอราวัณทีรูม นอกจากนี้ยังมีสิ่งอำนวยความสะดวกสำหรับธุรกิจจัดประชุม มีห้องแกรนด์บอลรูมที่จุได้ 1,500 คน และห้องจัดเลี้ยงในธีม "เดอะ เรสซิเดนซ์" และ "เดอะ แคมปัส" ล็อบบี้ตั้งอยู่ในห้องโถงใหญ่ที่มีเสาสูงตระหง่าน ตกแต่งด้วยงานศิลปะโดยศิลปินไทยร่วมสมัยที่มีชื่อเสียง
นิตยสารการท่องเที่ยวโฟดอส์ ให้ความเห็นว่า "โรงแรมแห่งนี้มอบบริการ คุณภาพ และสิ่งอำนวยความสะดวกที่ดีที่สุด และเหมาะสมกับราคาสำหรับทุกคนอย่างแท้จริง" ด้านนิตยสารนิวยอร์กกล่าวว่า กระท่อมสปาคือ "ความลับที่ดีที่สุดของกรุงเทพฯ สำหรับความหรูหราที่ทันสมัย"
ทางตอนเหนือสุดของอาคารโรงแรมเป็นศูนย์การค้าบูติกชื่อเอราวัณ แบงค็อก พื้นที่ 13,000 ตารางเมตร เปิดดำเนินการในปี 2548 ซึ่งมาแทนที่ห้างสรรพสินค้าโซโก้ ศูนย์การค้าและโรงแรมเชื่อมต่อกันด้วยทางเดินลอยฟ้าไปยังสถานีชิดลมของรถไฟฟ้าบีทีเอส ตลอดจนห้างสรรพสินค้าและสถานประกอบการอื่น ๆ อีกหลายแห่งในย่านราชประสงค์
ในเขตโรงแรมบริเวณหัวมุมสี่แยกราชประสงค์ เป็นที่ตั้งของศาลพระพรหมเอราวัณ ซึ่งสร้างขึ้นพร้อมกับโรงแรมเอราวัณเดิมในความพยายามที่จะปัดเป่าสิ่งโชคร้ายที่รบกวนการก่อสร้าง ศาลแห่งนี้กลายเป็นสถานที่สำคัญทางจิตวิญญาณที่มีชื่อเสียง ซึ่งได้รับความนิยมในการสักการะบูชา แม้โรงแรมเดิมจะถูกรื้อถอน ก็ยังมีการรักษาศาลพระพรหมไว้จนกระทั่งโรงแรมใหม่สร้างเสร็จและเปิดให้บริการอีกครั้ง
แก๊งออฟโฟร์
แก๊งสี่คน หรือ แก๊งออฟโฟร์ (Gang of Four, ) เป็นฝ่ายการเมืองที่ประกอบไปด้วยเจ้าหน้าที่พรรคคอมมิวนิสต์จีนสี่คน พวกเขามีชื่อเสียงในช่วงการปฏิวัติทางวัฒนธรรม (ค.ศ. 1966–1976) ผู้นำที่สำคัญของแก๊งคือ เจียง ชิง (ภรรยาคนสุดท้ายของประธานเหมา เจ๋อตุง) สมาชิกอีกสามคนคือ จาง ชุนเฉียว, เหยา เหวินหยวน และหวัง หงเหวิน
แก๊งสี่คนได้ควบคุมอำนาจเสียงของพรรคคอมมิวนิสต์จีนตลอดช่วงระยะสุดท้ายของการปฏิวัติทางวัฒนธรรม แม้ว่ามันจะยังไม่ชัดเจนว่าการตัดสินใจครั้งสำคัญของเหมา เจ๋อตุงและการดำเนินการโดยแก๊งและเป็นผลมาจากการวางแผนของแก๊งสี่คน
แก๊งสี่คนร่วมกับนายพลหลิน เปียว ซึ่งเสียชีวิตในปี ค.ศ. 1971 ถูกขึ้นชื่อว่าทั้งสองเป็นแกนนำที่สำคัญของ"กองกำลังต่อต้านการปฏิวัติ"ของการปฏิวัติทางวัฒนธรรมและถูกตั้งข้อกล่าวหาอย่างเป็นทางการโดยรัฐบาลจีนสำหรับความโกลาหลทางสังคมที่เลวร้ายที่สุดที่เกิดขึ้นในช่วงสิบปีแห่งความโกลาหล พวกเขาได้ล่มสลายลงในวันที่ 6 ตุลาคม ค.ศ. 1976 เพียงหนึ่งเดือนภายหลังจากการถึงแก่อสัญกรรมของประธานเหมา ทำให้มีการเฉลิมฉลองครั้งสำคัญบนถนนในกรุงปักกิ่งและถือเป็นจุดสิ้นสุดของยุคการเมืองที่แสนจะวุ่นวายในประเทศจีน การล่มสลายของพวกเขาไม่ได้ปฏิเสธถึงการปฏิวัติทางวัฒนธรรมเช่นนี้ มันถูกจัดระเบียบใหม่โดยผู้นำคนใหม่ นายกรัฐมนตรี ฮั่ว กั๋วเฟิง และคนอื่นๆ ที่เถลิงอำนาจขึ้นในช่วงเวลานั้น การปฏิเสธอย่างมีนัยสำคัญของกระบวนการเปลี่ยนแปลงทั้งหมดขึ้นมาภายหลัง ด้วยการกลับมาของเติ้ง เสี่ยวผิงที่การประชุมสมัชชาพรรคคอมมิวนิสต์จีนครั้งที่ 11 และฮั่วก็ค่อย ๆ สูญเสียอำนาจไป
การสมรสเพศเดียวกันในเบลเยียม
ในอดีตการสมรสกับบุคคลเพศเดียวกันสัญชาติอื่นหรือระหว่างบุคคลเพศเดียวกันสัญชาติอื่นด้วยกันเองไม่สามารถกระทำได้หากประเทศเจ้าของสัญชาติไม่อนุญาต อย่างไรก็ตามได้มีคำสั่งรัฐมนตรีเมื่อวันที่ 24 มกราคม ค.ศ. 2004 ที่อนุญาตให้บุคคลดังกล่าวสามารถสมรสได้ แม้ประเทศเจ้าของสัญชาติจะไม่อนุญาตก็ตาม ซึ่งถือว่าเป็นการเปิดโอกาสให้บุคคลเพศเดียวกันทุกคู่ทำการสมรสได้โดยชอบด้วยกฎหมาย
ในปัจจุบัน คู่สมรสเพศเดียวกันในประเทศเบลเยียมสามารถทำการสมรสและรับบุตรบุญธรรมได้โดยชอบด้วยกฎหมาย
พระสุริยประภาโพธิสัตว์
สุริยประภา ( แปลว่า  'แสงสว่างแห่งพระอาทิตย์', Chinese: 日光菩薩; pinyin: Rìguāng Púsà; โรมาจิ: Nikkō Bosatsu) คือพระโพธิสัตว์ในคติพระพุทธศาสนาแบบมหายานและมหายาน เป็นพระโพธิสัตว์อันทรงทรงคุณดังผู้รักษาพระอาทิตย์ โดยทั่วไปพระองค์ได้รับการนับถือว่าเป็นพระอัครสาวกของพระไภษัชยคุรุพุทธเจ้าคู่กับพระจันทรประภาโพธิสัตว์ พระองค์มักปรากฏพร้อมด้วยพระไภษัชยคุรุพุทธเจ้าและพระจันทรประภาโพธิสัตว์ตามคติการบูชาแบบตรีเทพตามคติตรีเอกานุภาพ และพระองค์ได้รับการนับถือว่าเป็นหนึ่งในเทพยดาผู้รักษาพระอาทิตย์และเป็นประธานในพิธีไหว้พระอาทิตย์ของเทศกาลไหว้พระอาทิตย์ของชาวพุทธในเอเชียตะวันออก และทรงได้รับการบูชาเป็นหนึ่งในเทพธรรมบาล 24 พระองค์ด้วย
สมาชิกกิตติมศักดิ์
สมาชิกกิตติมศักดิ์ สถานภาพของสมาชิกแบบพิเศษ ที่ ชมรม สมาคม หรือ องค์กรต่างๆ มักเชิญ พระราชวงศ์ ข้าราชการผู้ใหญ่ เข้ามาดำรงตำแหน่ง เพื่อเป็นเกียรติแก่องค์การเหล่านั้น
เคอร์บีแอนด์เดอะเรนโบว์เคิร์ส
เคอร์บีแอนด์เดอะเรนโบว์เคิร์ส (Kirby and the Rainbow Curse) รู้จักกันในแถบภูมิภาคแพล (PAL regions) ว่า เคอร์บีแอนด์เดอะเรนโบว์เพนต์บรัช (Kirby and the Rainbow Paintbrush) เป็นวิดีโอเกมแพลตฟอร์มในซีรีส์ เคอร์บี ที่พัฒนาโดยฮาลแล็บบราโทรีสำหรับวียู ชื่อของตัวเกมตามมาจากเกม เคอร์บี: แคนวาสเคิร์ส (Kirby: Canvas Curse) สำหรับนินเท็นโด DS ในค.ศ. 2005 ตัวเกมถูกเผยแพร่ในญี่ปุ่นเมื่อวันที่ 22 มกราคม ค.ศ. 2015, 20 กุมภาพันธ์ ค.ศ. 2015 ในอเมริกาเหนือ, 8 พฤษภาคม ค.ศ. 2015 ในยุโรป และ 9 พฤษภาคม ค.ศ. 2015 ในออสเตรเลีย
การตอบรับ
เคอร์บีแอนด์เดอะเรนโบว์เคิร์ส ได้เสียงวิจารณ์ผสมกันในแง่บวก โดยได้คะแนนไป 75% บนเกมแรงกิงส์ตามความคิดเห็น 50 อัน และ 73/100 บนเมทาคริติกตามความคิดเห็น 72 อัน
Dan Ryckert จาก ไจแอนต์บอมบ์ ให้ไปสองจากห้าดาว เขารู้สึกว่าตัวด่านง่ายและเป็นเส้นตรงเกิน ของสะสมก็เก็บง่าย และไม่ชอบที่เคอร์บีไม่สามารถขโมยทักษะของศัตรูเหมือนกับ แคนวาสเคิร์ส อย่างไรก็ตาม Ryckert เห็นศิลปะจากแบบดินเหนียวว่า "งดงาม"
Marty Sliva จาก IGN พบว่าตัวเกมน่าเล่นกว่า ให้ไป 8.0 จาก 10 คะแนน Sliva คิดว่าภาพในเกม "สวยงามมาก" ชื่นชมรายละเอียดของรอยนิ้วมือบนดินเหนียว แต่รู้สึกผิดหวังที่ต้องโฟกัสกับเกมแพดแทนหน้าจอ HDTV
การจำหน่าย
หลังจากเผยแพร่ในประเทศญี่ปุ่นเกือบหนึ่งเดือน เคอร์บีแอนด์เดอะเรนโบว์เคิร์ส ถูกจำหน่ายไปเกือบ 58,000 อัน โดย 83,000 อันถูกขายในช่วงปลายเดือนมิถุนายน ค.ศ. 2015
วิลเลียม รีกัล
แดร์เรน เคนเนท แมทธิวส์ (Darren Kenneth Matthews; เกิด 10 พฤษภาคม ค.ศ. 1968)  นักมวยปล้ำอาชีพที่เกษียณอายุ, โฆษกและผู้ฝึกสอนชาวอังกฤษในนาม วิลเลียม รีกัล (William Regal)  อดีตแชมป์ WCW World Television Championship , WWE Intercontinental Championship , WWE Hardcore Championship , WWE European Championship และWorld Tag Team Championship
ประวัติมวยปล้ำอาชีพ
ในวันที่ 29 มิถุนายน 2009 Regal ได้ย้ายไปอยู่ที่ ECW และวันต่อมา Regal ก็ได้ปล้ำแมตช์แรกใน ECW โดยจับคู่กับ Vladimir Kozlov ชนะ Tommy Dreamer จับคู่กับ Christian ไปได้ แล้ว Regal ก็ยังปล้ำแพ้ๆชนะๆไปตลอด ยังไม่ได้รับการผลักดันที่จะได้ชิงแชมป์หรือได้แชมป์ ECW แต่ในวันที่ 11 เดือนสิงหาคม 2009 Regal ก็เอาชนะ Dreamer มาได้ และได้ชิงแชมป์ ECW และในสัปดาห์ต่อมา Regal ก็ได้จับคู่กับ Vladimir Kozlov อีกครั้งนึง โดยเจอกับ Christian และ Ezikiel Jackson และผลก็จบด้วย Regal กด Christian นับสามชนะไปได้อีกครั้ง
ใน SummerSlam 2009 ซึ่งเป็นศึกที่ Regal มีโอกาสชิงแชมป์ ECW เป็นครั้งแรก แต่ก็ต้องทำให้ Regal ผิดหวังอย่างยิ่ง เพราะพอกรรมการสั่งให้สั่นระฆัง Christian ก็ใส่ Killswich ใส่ Regal ที่ยังไม่พร้อมและโดนกดนับสามถึงกับแพ้ทันที โดยปล้ำใช้เวลาแค่เพียง 8 วินาทีเองเท่านั้น ซึ่งวันนั้นถือว่าเป็นฝันร้ายของ Regal อย่างยิ่ง Regal ก็เรียกร้องความเป็นธรรมกับ GM ECW และก็บอกว่าเค้าต้องได้รับการรีแมตช์อีกครั้ง ซึ่ง GM ก็ยอมรับและก็บอกให้รีแมตช์ ในศึก Breaking Point และพอถึงในคืนนั้น Regal ก็เตรียมพร้อมอย่างดี โดยหวังอย่างมากว่าจะเป็นแชมป์ ECW ให้ได้ แต่พอถึงแมตช์ฝันก็สลายตามเหมือน Summerslam เพราะ Regal ก็แพ้กับ Christian อีกครั้งนึงแล้ว Regal ก็อดได้รับสิทธิ์ชิงแชมป์ ECW ไปชั่วขณะนึงจนถึงในกลางๆเดือนพฤศจิกายน Regal ก็ได้โอกาสชิงแชมป์อีกครั้งนึงใน ECW แต่ก็แห้วเหมือนเดิม
Regal ก็หันมาเข้าข้าง Ezikiel Jackson แทนโดยผลักดันอย่างมากจน WWE ได้ประกาศว่าจะยกเลิก ECW แล้วตอนสุดท้ายและแมตช์สุดท้ายใน ECW จะเป็นแมตช์ชิงแชมป์ ECW โดย Christian (แชมป์ ECW) จะเจอกับ Ezikiel โดยมี Regal อยู่ที่ฝั่ง Ezikiel ในแมตช์ Extreme Rules Match สุดท้ายก็กลายเป็น Ezikiel ชนะพร้อมกับได้แชมป์ ECW เป็นคนสุดท้าย หลังจากนั้น Regal ก็ย้ายมาอยู่ Raw หลังจากที่ย้ายมาแล้วก็กลายเป็น Joker เพราะว่าเหมือนกับย้ายมาเป็นตัวตลกแล้วไม่ได้รับผลักดันไรมากไม่ค่อยได้ปล้ำเลยด้วยซ้ำแล้วพอปล้ำแล้วส่วนมากก็จะแพ้แต่ก็ยังดีที่ Regal พอจะได้ปล้ำและออกทีวีบ้าง เพราะใน NXT Season 1 Regal ได้เป็น Pro ให้กับ Skip Sheffied โดยแมตช์แรกที่ Regal ได้ปล้ำใน NXT คือจับคู่กับ Sheffied เจอกับ Matt hardy จับคู่กับ Rookies ตัวเองคือ Justin Gabriel แต่ทาง WWE ก็ยังให้ Regal จมอยู่กับพื้นดินเหมือนเดิม เพราะคู่ของ Regal และ Sheffied แพ้แล้ว Regal ก็วนเวียนอยู่ที่ NXT ไปตลอดจนถึงเดือนมีนาคม Regal ก็ได้ชนะแมตช์แรกใน NXT โดยชนะอดีตลูกศิษย์ตัวเองอย่าง Rookies Daniel Bryan และในเดือนต่อมา Sheffied ก็มีคะแนนโหวตน้อยสุดและต้องออกจากการแข่งขันไป
เอเดน มักกีดี
เอเดน จอห์น มักกีดี (เกิดวันที่ 4 เมษายน ค.ศ. 1986) เป็นนักฟุตบอลอาชีพผู้เล่นในตำแหน่งปีกให้ซันเดอร์แลนด์ และยังเล่นให้กับทีมชาติสาธารณรัฐไอร์แลนด์
วิลเลียม รีกัล
ประวัติมวยปล้ำอาชีพ
พอกลับมาแรกๆก็ยังไม่ได้โชว์ใน Raw แต่ไปปล้ำที่ศึก Superstars แทนและก็ได้ชนะครั้งแรกในรอบ 5 เดือน โดยชนะ Goldust มาได้ แล้วก็ชนะต่อเรื่อยๆมาแต่ก็ไม่ได้รับผลักดันอย่างที่สุด มีแพ้บ้างในศึก Superstars แล้วหลังจากจบศึกเจอกับ Goldust แล้วก็ไปเจอกับ Darren Young ในศึก Superstars กันถึง 3 ครั้งเลยทีเดียวและ Regal ก็ชนะหมดทุกครั้งไม่มีครั้งไหนแพ้เลย ใน NXT Season 5 Regal ก็ได้เป็นผู้บรรยายและก็เป็นฝ่ายธรรมะโดย Regal จะมานั่งพากย์กับ Josh Mathews และใน Draft 2011 หรือศึกรอว์ 25 เมษายน Regal ก็ได้ย้ายไปอยู่ SmackDown และก็ได้เปิดศึกกับ Jacob Novak ซึ่งเป็น Rookies ใน NXT Season 5 ซึ่ง Pro คือ JTG แล้วก็ได้มีอากสเจอกันซึ่งก็มีการ DQ แล้วแมตช์สุดท้ายที่ Regal เปิดศึกกับ Jacob Novak ใน NXT แล้วความเก๋าของ Regal เอาชนะไปได้อย่างสมศักดิ์ศรี ในปี 2014 Regal ได้เป็นผู้จัดการของ NXT ปี 2022 ได้ออกจาก WWE และเซ็นสัญญากับ AEW ในเวลาต่อมา
เอเดน มักกีดี
มักกีดีเริ่มต้นอาชีพกับเซลติกในสกอตแลนด์ ซึ่งเขาพาสโมสรคว้าแชมป์ลีก 4 สมัย, สกอตติชคัพ 2 สมัย และสกอตติชลีกคัพ 1 สมัย ต่อมาใน ค.ศ. 2010 เขาได้ย้ายไปสปาร์ตัคมอสโกในรัสเซีย ซึ่งเขาช่วยให้สโมสรจบรองชนะเลิศในลีก ต่อมาเขาย้ายไปเอฟเวอร์ตันในอังกฤษในเดือนมกราคม ค.ศ. 2014 เขาถูกปล่อยยืมตัวให้กับเชฟฟีลด์เวนส์เดย์และเพรสตันนอร์ทเอนด์ ก่อนที่จะย้ายไปซันเดอร์แลนด์ในฤดูร้อนปี 2017 แม้ว่าจะเกิดและเติบโตในสกอตแลนด์ แต่มักกีดีเลือกเล่นให้กับไอร์แลนด์ เพราะมีเชื้อสายไอริชจากปู่และย่าของเขา เขาเป็นส่วนหนึ่งของทีมชาติสาธารณรัฐไอร์แลนด์ชุดลุยศึกฟุตบอลชิงแชมป์แห่งชาติยุโรปในปี 2012 และ 2016
สโมสร
เซลติก
สปาร์ตัคมอสโก
ซันเดอร์แลนด์
รางวัลส่วนตัว
สกอตแลนด์
รัสเซีย
อังกฤษ
ทุรโยธน์
ทุรโยธน์ หัวหน้าตัวละครฝ่ายเการพในมหากาพย์เรื่อง มหาภารตะ เป็นลูกของท้าวธฤตราษฎร์กับพระนางคานธารี ในขณะที่พระนางคานธารีทรงตั้งครรภ์อยู่ 2 ปีนั้น พระนางคานธารีก็เลยได้รับสั่งให้นางข้าหลวงเอาฆ้อนเหล็กทุบไปที่ท้องพร้อมกับบอกว่านี่เป็นวิธีช่วยให้ประสูติการ นางข้าหลวงจึงตีไปที่ครรภ์ของพระนางคานธารี ครั้งแรกยังไม่ออก จึงตีไปอีกสองครั้ง จนในที่สุดพระนางคานธารีก็คลอดออกมาเป็นก้อนเนื้อใหญ่และเย็นเฉียบ
เมื่อพระนางคานธารีทราบดังนั้น พระนางคานธารีจึงรับสั่งให้เอาก้อนเนื้อนั้นไปทิ้งสระ
อุลตร้าแมนคอสมอส VS อุลตร้าแมนจัสติส THE FINAL BATTLE
อุลตร้าแมนคอสมอส ฟิวเจอร์โหมด
ร่างที่เกิดจาก ฟิวเจอร์เอเนอจี ซึ่งเป็นพลังงานใหม่มาภายหลังจากที่ มุซาชิ ซึ่งถูกขังอยู่ในมิติอนุภาคแสงได้ฟื้นคืนชีพขึ้นมา ด้วย "จิตใจที่เชื่อมั่นในความฝันและความเป็นไปได้ในอนาคต" ของพวกเพื่อนๆ ถูกใช้ในการต่อสู้กับโกรเคอร์
อุลตร้าแมนจัสติส
นักรบอุลตร้าที่ปรากฏใน อุลตร้าแมนคอสมอส 2 THE BLUE PLANET ในครั้งนี้มีร่างสถิตย์ที่มีชื่อว่า จูริ แต่ว่าการกลับมาครั้งนี้ได้มาปรากฏตัวบนโลกอีกครั้งโดยปะทะกับอุลตร้าแมนคอสมอส รวมทั้งได้รับคำสั่งจากกองทัพเดราเซียนโดยเหตุผลคือทำลายโลกและมนุษย์เพราะไม่มีประโยชน์ แต่ว่าเมื่อพบเห็นเด็กหญิงที่จะพยายามช่วยเหลือลูกสุนัข ทำให้เริ่มเข้าใจว่าคอสมอสเชื่อใจชาวโลกและได้ร่วมต่อสู้กับคอสมอสเพื่อต่อกรกับโกรเกอร์ผู้เป็นศัตรูที่แท้จริง รวมทั้งสามารถใช้ร่างใหม่ที่ชื่อว่า ครัชเชอร์โหมด และสามารถรวมร่างกับคอสมอสเพื่อกลายเป็น อุลตร้าแมนเลเจนด์
ทุรโยธน์
ครั้นเมื่อนางข้าหลวงจะเอาก้อนเนื้อไปทิ้งสระก็ได้มีฤๅษีเข้ามาขวางแล้วบอกว่า ให้เอาก้อนเนื้อนั้นเอามาแล่เป็นชิ้น ๆ 100 ชิ้น เอาชิ้นแต่ละชิ้นไปใส่หม้อดินแล้วเอาน้ำบริสุทธิ์พรมลงไป ก้อนเนื้อทั้งร้อยชิ้นก็จะกลายเป็นกุมาร ลูกคนแรกที่คลอดนั้นพอเกิดมา หมาหอนทั้งเมืองแร้งการ้องลั่นพระนคร
อุลตร้าแมนคอสมอส VS อุลตร้าแมนจัสติส THE FINAL BATTLE
อุลตร้าแมนจัสติส ครัชเชอร์โหมด
! colspan="2" |อุลตร้าแมนจัสติส ครัชเชอร์โหมด !ความสูง !น้ำหนัก !แรงยึดเกาะ !พลังกระโดด !ความเร็วในการวิ่ง !ความเร็วในการบิน !ความเร็วในน้ำ !ความเร็วในใต้ดิน
ทุรโยธน์
กุมารองค์โตนี้ ชื่อ ทุรโยธน์ แปลว่า ผู้ซึ่งยากที่ใครจะเอาชนะได้ ท้าวธฤตราษฎร์ได้ยินเสียงนกกาแร้งหมาร้องลั่นระงมทั้งเมืองก็ตกใจวิ่งไปถามท้าวภีษมะผู้เป็นลุงว่า เกิดอะไรขึ้น ท้าวภีษมะก็บอกว่านี่เป็นเหตุอุบาทว์ของลูกชายเจ้าซึ่งเกิดมาพร้อมกับความจัญไร นำมาซึ่งเสนียดแก่หัสตินปุระ ภีษมะจึงบอกให้ท้าวธฤตราษฎร์เอาลูกไปฆ่าทิ้งเสียทั้งหมด แต่ท้าวธฤตราษฎร์กับพระนางคานธารีไม่ยอมจึงฝืนเลี้ยงโอรสทั้ง 100 คนเรื่อยมา พร้อมกับพระธิดาอีก 1 คนซึ่งพี่น้องทั้ง 101 คนนั้นก็คือ พี่น้องตระกูลเการพ
อุลตร้าแมนคอสมอส VS อุลตร้าแมนจัสติส THE FINAL BATTLE
อุลตร้าแมนจัสติส ครัชเชอร์โหมด
ร่างเพิ่มพลังของอุลตร้าแมนจัสติส มีพลังในการต่อสู้ด้วยความเร็ว พลัง และพลังการกระโดดที่เหนือกว่าร่างสแตนดาร์ดโหมด มีทั้งพลังทำลายล้างและความทนทานสูง
ทุรโยธน์
ทุรโยธน์ได้พรให้เป็นผู้ที่มีเสน่ห์ในการใช้วาจา เกลี้ยกล่อมคนได้ง่าย แต่ก็เป็นผู้ที่มีความอิจฉาริษยากับปาณฑพอย่างแรงกล้า จึงก่อให้เกิดสงครามบนทุ่งกุรุเกษตรขึ้นมา แต่ตอนสุดท้ายทุรโยธน์ก็ต้องถูกภีมะใช้กระบองฟาดต้นขาตาย ไปพร้อมกับพี่น้องตระกูลเการพทั้งหมด ยกเว้นแต่นางทุหศาลา(พระธิดาองค์เดียวของท้าวธฤตราษฎร์)
อุลตร้าแมนคอสมอส VS อุลตร้าแมนจัสติส THE FINAL BATTLE
อุลตร้าแมนเลเจนด์
! colspan="2" |อุลตร้าแมนเลเจนด์ !ความสูง !น้ำหนัก !แรงยึดเกาะ !พลังกระโดด !ความเร็วในการวื่ง !ความเร็วในการบิน !ความเร็วในน้ำ !ความเร็วในใต้ดิน สุดยอดนักรบที่กล่าวขานกันจนเป็นตำนานในอวกาศว่า "ยามใดที่พลังอันยิ่งใหญ่ทั้งสองมาบรรจบ เมื่อนั้นเขาก็จะปรากฏกายออกมา" ซึ่งพลังอันยิ่งใหญ่ที่ว่านั่นก็คือคอสมอส และ จัสติส
ทุรโยธน์
ข้อวิจารณ์
แม้ทุรโยธน์จะถูกมองว่าเป็นคนชั่วช้าในเรื่อง แต่ในมหากาพย์กล่าวว่าเขาเป็นผู้นำที่เข้มแข็งและปกครองประชาชนด้วยความยุติธรรม ทุรโยธน์มีอคติแก่ฝ่ายปาณฑพและไม่เชื่อว่าฝ่ายปาณฑพเป็นโอรสของท้าวปาณฑุที่เกิดจากเทพเจ้าตามคำบอกเล่าของพระนางกุนตี และการที่เขาและน้องชายถูกภีมะรังแกในวัยเด็กสร้างความเกลียดชังฝ่ายปาณฑพทวียิ่งขึ้น
ทุรโยธน์ได้ชื่อว่าเป็นผู้มีทัศนคติที่แตกต่างจากคนทั่วไปในยุคนั้น โดยเฉพาะเรื่องเหยียดผิวและชนชั้นวรรณะ เขารับกรรณะที่เป็นศูทรเป็นเพื่อนตายและยกแคว้นอังคะให้ปกครอง เขาเปรียบกรรณะเป็นแม่น้ำ ความบริสุทธิ์ของแม่น้ำนั้นขึ้นอยู่กับน้ำที่ใสสะอาด หาได้มาจากแหล่งที่มา นอกจากนั้นเขายังได้ชื่อว่าเป็นนักการเมืองและนักการทูตที่นิยมสร้างไมตรีมากกว่าทำสงคราม การท้ายุธิษฐิระเพื่อพนันสกาเอาบ้านเอาเมืองแทนที่จะประกาศสงครามโดยตรงเพื่อหลีกเลี่ยงการนองเลือด แม้ทุรโยธน์จะทำเรื่องชั่วร้ายบ้างแต่เขาทำเพื่อโจมตีฝ่ายปาณฑพที่เป็นศัตรูฝ่ายเดียว ในขณะที่ฝ่ายปาณฑพกลับมีปัญหากับหลายฝ่าย ทั้งกับเทวดา ทั้งปีศาจ ทั้งนาค แม้แต่สงครามที่ทุ่งกุรุเกษตร ทุรโยธน์กลับมีพระราชาจากแคว้นต่าง ๆ มาให้การช่วยเหลือมากกว่าฝ่ายปาณฑพ
บางตำราว่า ทุรโยธน์ คือ ปีศาจกลี ในเรื่องพระนลและทมยันตี กลับชาติมาเกิด และปีศาจกลีจะกลับมาเกิดอีกครั้งในกลียุค และจะถูกพระกัลกิยาวตารสังหาร
ไอซ์ เอจ 2 เจาะยุคน้ำแข็งมหัศจรรย์
ไอซ์ เอจ 2 เจาะยุคน้ำแข็งมหัศจรรย์ (Ice Age: The meltdown) หรือ ไอซ์ เอจ 2 เป็นภาพยนตร์แอนิเมชัน 3 มิติ ในปี 2006 สร้างโดยบลูสกายสตูดิโอและจัดจำหน่ายโดยทเวนตีธ์เซนจูรีฟอกซ์
เนื้อเรื่องย่อ
สามสหายแห่งโลกยุคน้ำแข็งมหัศจรรย์ ทั้ง แมนนี่ ช้างแมมมอธขนปุย, ซิด สลอธสุดเฉื่อย, ดิเอโก้ เสือเขี้ยวดาบ และ สแคร็ท กระรอกฟันเหยินสุดอาภัพ ยังคงล่มหัวจมท้ายอยู่ด้วยกัน และสนุกสนานไปกับโลกที่กำลังละลาย แมนนี่ก็พร้อมแล้วที่จะสร้างครอบครัว แต่ก็นานมากแล้วที่ไม่เคยมีใครเห็นช้างแมมมอธตัวอื่นเลย แมนนี่เลยปลงตกคิดว่าตัวเองคงเป็นช้างแมมมอธตัวสุดท้าย จนกระทั่งเขาพบกับ แอลลี่ อย่างปาฏิหาริย์ ซึ่งเธอเป็นช้างแมมมอธเพศเมียตัวสุดท้ายบนโลกใบนี้ ติดปัญหาอยู่นิดที่ว่าทั้งสองไม่อาจปรองดองกันได้แม้สักวินาทีเดียว แถมแอลลี่ยังคิดว่าตัวเธอเป็นโอพอสซัมเสียด้วยซ้ำไป แอลลี่ยังมีภาระติดตัวเป็น “พี่น้อง” พอสซัมสองตัวชื่อ แครช กับ เอ็ดดี้ คู่หูป่วนนรก และเป็นตัวสร้างปัญหาปากเสียสุดอวดดีอีกด้วย
แฟบเล็ต
แฟบเล็ต (Phablet ,) เป็นสิ่งที่เรียกอุปกรณ์ที่อยู่ระหว่าง "มือถือ" (Phone) กับ "แท็บเล็ต" (Tablet) ซึ่งจะเป็นสมาร์ทโฟน ที่มีขนาดหน้าจอระหว่าง 5.1 - 7 in โดยแฟบเล็ตถูกสร้างออกมาเพื่อให้สามารถมีฟังก์ชันสำหรับทำงานระหว่างสมาร์ทโฟนกับแท็บเล็ต โดยแฟบเล็ต จะมีขนาดใหญ่กว่าสมาร์ทโฟนทั่วไป แต่จะเล็กกว่าแท็บเล็ตที่มีขนาดหน้าจอใหญ่กว่า ทำให้มีความสะดวกสบายในการพกพามากกว่าแท็บเล็ต แฟบเล็ตนั้นจะเหมาะสมกับการเข้าอินเทอร์เน็ต และการใช้สื่อมัลติมีเดียต่างๆ ซึ่งมีความเหมาะสมมากกว่าสมาร์ทโฟนปกติ แฟบเล็ตนั้นเริ่มมีมากขึ้นในยุคปัจจุบัน ยกตัวอย่างเช่น ในชุดของ กาแลคซี โน้ต โดย ซัมซุง ซึ่งซอฟต์แวร์ออกแบบมาสำหรับการใช้ปากกาสไตลัส ในการเขียนหรือวาด
แฟบเล็ตที่ได้รับความนิยมมากที่สุดตั้งแต่การเปิดตัวคือ กาแลคซี โน้ต โดยในเดือนมกราคม พ.ศ. 2556 ไอเอชเอส ได้รายงานว่า แฟบเล็ตรุ่นนี้ถูกขายไปแล้ว 25.6 ล้านเครื่องในปี พ.ศ. 2555 และคาดว่าจะเติบโตเป็น 60.4 ล้านเครื่องในปี พ.ศ. 2556 และ 146 ล้านเครื่อง ในปี พ.ศ. 2559
แฟบเล็ตนั้นในช่วงแรกถูกออแบบมาเพื่อตลาดเอเชียที่ผู้บริโภคไม่ต้องการสมาร์ทโฟนที่มีขนาดเล็กเกินไปและแท็บเล็ตที่มีขนาดใหญ่เกินไป เหมือนกับผู้บริโภคในทวีปอเมริกาเหนือ อย่างไรก็ตาม แฟบเล็ตก็ได้ประสบความสำเร็จในทวีปอเมริกาเหนือด้วยสาเหตุหลายๆประการ ซึ่งระบบปฏิบัติการแอนดรอยด์ ตั้งแต่รุ่น 4.0 เป็นต้นมา มีคุณลักษณะเหมาะกับอุปกรณ์ที่มีขนาดหน้าจอใหญ่ เช่นเดียวกับหน้าจอขนาดเล็ก ส่วนผู้ใช้ที่มีอายุมาก ก็ต้องการอุปกรณ์ที่มีขนาดจอใหญ่ๆเช่นกัน เนื่องจากปัญหาด้านสายตา ขณะที่ผู้ผลิตในปัจจุบันก็ผลิตแฟบเล็ตที่มีขนาดหน้าจอ 5.1 ถึง 7 นิ้วมากขึ้น ส่วนทางด้านแอ็ปเปิล (ในยุคของ สตีฟ จ็อบส์) ปฏิเสธที่จะผลิตอุปกรณ์ที่มีหน้าจอใหญ่กว่า ไอโฟน ที่มีขนาดหน้าจอ 3.5 in และเล็กกว่า ไอแพด ที่มีขนาดหน้าจอ 9.7 in ในปี พ.ศ. 2555
วัดสวนดอก (จังหวัดเชียงใหม่)
วัดสวนดอก หรือ วัดบุปผาราม เป็นพระอารามหลวงชั้นตรี ชนิดสามัญ สังกัดคณะสงฆ์มหานิกาย ตั้งอยู่บนถนนสุเทพ ตำบลสุเทพ อำเภอเมืองเชียงใหม่ จังหวัดเชียงใหม่ ปัจจุบันมีพระราชรัชมุนี เป็นเจ้าอาวาส
ที่ตั้งและอาณาเขต
วัดสวนดอกตั้งอยู่ในเขตเทศบาลนครเชียงใหม่ เลขที่ 139 ถนนสุเทพ ตำบลสุเทพ อำเภอเมือง จังหวัดเชียงใหม่ ห่างจากประตูสวนดอกไปทางทิศตะวันตก 1 กิโลเมตร กินเนื้อที่ 35 ไร่ 2 งาน 44 ตารางวา ทิศเหนือยาว 183 เมตร ทิศใต้ยาว 193 เมตร ทิศตะวันออกยาว 176 เมตร และทิศตะวันตกยาว 176 เมตร
ประวัติ
วัดสวนดอกสร้างขึ้นในภายในเวียงสวนดอก ซึ่งเป็นเขตพระราชอุทยานในสมัยราชวงศ์มังราย โดยในปี พ.ศ. 1914 (ศักราชนี้ถือตามหนังสือชินกาลมาลีปกรณ์ของพระรัตนปัญญาเถระ) พญากือนา กษัตริย์องค์ที่ 6 แห่ง ราชวงศ์มังราย ทรงพระกรุณาโปรดเกล้าฯ ให้สร้างเป็นพระอารามหลวง เพื่อให้เป็นที่จำพรรษาของ "พระสุมนเถระ" ผู้ประดิษฐานพระพุทธศาสนาลัทธิลังกาวงศ์ ในแผ่นดินล้านนา และสร้างองค์พระเจดีย์เพื่อประดิษฐานพระบรมสารีริกธาตุ 1 ใน 2 องค์ ที่พระสุมนเถระอัญเชิญมาจากสุโขทัย ในปี พ.ศ. 1912 (องค์หนึ่งประดิษฐานอยู่ในพระเจดีย์ในวัดพระธาตุดอยสุเทพราชวรวิหาร) ในสมัยราชวงศ์มังราย วัดสวนดอกเจริญรุ่งเรืองมาก แต่หลังจากสิ้นราชวงศ์มังราย บ้านเมืองตกอยู่ในอำนาจพม่า ทั้งเกิดจลาจลวุ่นวาย วัดนี้จึงกลายสภาพเป็นวัดร้างไป จนได้รับการบูรณปฏิสังขรณ์ขึ้นใหม่อีกครั้ง ในรัชสมัยพระเจ้ากาวิละแห่งราชวงศ์ทิพย์จักร และได้รับการทำนุบำรุงจากเจ้านายฝ่ายเหนือ และประชาชนเชียงใหม่มาโดยตลอด
วัดสวนดอก ได้รับการบูรณะครั้งสำคัญ 2 ครั้ง ครั้งแรกในปี พ.ศ. 2450 เจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้อัญเชิญรวบรวมพระอัฐิ เจ้านครเชียงใหม่และพระประยูรญาติมาประดิษฐานรวมกัน  และต่อมาอีกครั้งหนึ่งในปี พ.ศ. 2475 เป็นการบูรณปฏิสังขรณ์องค์พระวิหารโดยครูบาศรีวิชัย นักบุญแห่งล้านนา
พระเจดีย์ใหญ่ทรงลังกา
พระเจดีย์ใหญ่ทรงลังกาบรรจุพระบรมสารีริกธาตุ สร้างขึ้นในปี พ.ศ. 1914 ในรัชกาลพญากือนา แต่เดิมมีเจดีย์แบบสุโขทัย (ทรงพุ่มข้าวบิณฑ์) อยู่ทางทิศตะวันตกขององค์พระเจดีย์ใหญ่ แต่ได้ปรักหักพังลง พระเจดีย์องค์ใหญ่สูง 24 วา ขึ้นทะเบียนเป็นโบราณสถานแห่งชาติในราชกิจจานุเบกษาเล่มที่ 52 ตอนที่ 75 ลงวันที่ 8 มีนาคม 2478
พระเจ้าเก้าตื้อ
พระเจ้าเก้าตื้อ เป็นพระพุทธรูปหล่อองค์ใหญ่ สร้างด้วยโลหะหนัก 9 โกฏิตำลึง ("ตื้อ" เป็นคำในภาษาไทยเหนือ แปลว่า หนักพันชั่ง) พญาแก้ว กษัตริย์องค์ที่ 13 แห่งราชวงศ์มังราย โปรดเกล้าฯ ให้สร้างขึ้นเมื่อปี พ.ศ. 2047 เป็นพระพุทธรูปแบบเชียงแสนฝีมือช่างล้านนาและสุโขทัย หน้าตักกว้าง 8 ศอก หรือ 3 เมตร สูง 4.70 เมตร เพื่อเป็นพระองค์ประธานในวัดพระสิงห์ แต่เนื่องมีน้ำหนักมากไม่สามารถเคลื่อนย้ายได้ จึงได้ถวายเรือนหลวงของพระองค์เป็นพระวิหาร พระราชทานชื่อว่า "วัดเก้าตื้อ" แทน ซึ่งต่อมาภายหลังได้รับการบูรณปฏิสังขรณ์ในสมัยครูบาเจ้าศรีวิชัยในปี พ.ศ. 2475 กรมศิลปากรได้ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
พระเจ้าค่าคิง
พระเจ้าค่าคิง (เท่าพระวรกาย) เป็นพระประธานในพระวิหารหลวง สร้างในสมัยพญากือนา พ.ศ. 1916 หล่อด้วยทองสำริด ขนาดเท่าพระวรกายของพญากือนา หน้าตักกว้างสองเมตร สูงสองเมตรครึ่ง เรียกชื่อตามภาษาถิ่นล้านนาว่า “พระเจ้าค่าคิง”
กู่เจ้านายฝ่ายเหนือ
กู่เจ้านายฝ่ายเหนือ สร้างขึ้นในปี พ.ศ. 2450 โดยพระดำริในเจ้าดารารัศมี พระราชชายาในพระบาทสมเด็จพระจุลจอมเกล้าเจ้าอยู่หัว เจ้านายฝ่ายเหนือในราชตระกูล ณ เชียงใหม่ ปัจจุบันได้ถูกจดทะเบียนให้เป็นโบราณสถานสำคัญ ภายใต้การกำกับดูแลของกรมศิลปากร ขึ้นทะเบียนเป็นโบราณสถานแห่งชาติ ในราชกิจจานุเบกษา เล่มที่ 52 ตอนที่ 75 ลงวันที่ 8 มีนาคม 2478
ธรรมาสน์เทศนา
ธรรมาสน์เทศนาแบบล้านนา สร้างขึ้นเมื่อ พ.ศ. 2474 และซุ้มประตูวัด จำนวน 3 ซุ้ม เป็นซุ้มประสาทแบบล้านนาขนาดใหญ่ สร้างขึ้นเมื่อครูบาศรีวิชัยบูรณะวัดสวนดอกเมื่อ พ.ศ. 2474
การประกาศขึ้นทะเบียนโบราณสถาน
วัดสวนดอก ได้รับการประกาศเป็นโบราณสถานสำหรับชาติ ตามประกาศในราชกิจจานุเบกษา เล่ม 52 หน้า 6842 วันที่ 8 มีนาคม 2478 พร้อมกับวัดอีกหลายแห่งในจังหวัดเชียงใหม่
การจัดสร้างเมรุชั่วคราว
วัดสวนดอก เป็นสถานที่ตั้งของกู่เจ้านายฝ่ายเหนือ จึงถูกกำหนดให้เป็นสถานที่ในการจัดสร้างเมรุชั่วคราว สำหรับการพระราชทานเพลิงศพเจ้านายฝ่ายเหนือหลายพระองค์ ได้แก่
คิงออฟเดอะริง (2010)
คิงออฟเดอะริง (2010) (อังกฤษ: King of the Ring (2010)) เป็นรายการทัวนาเมนต์หนึ่งของ WWE ที่จัดขึ้นในศึก รอว์ ในวันที่ 29 พฤศจิกายน ค.ศ. 2010 ที่ Wells Fargo Center ในเมือง Philadelphia, Pennsylvania เป็นครั้งที่ 3 ของรายการทัวนาเมนต์คิงออฟเดอะริง
อำเภอบ้านสร้าง
บ้านสร้าง เป็นอำเภอหนึ่งของจังหวัดปราจีนบุรี
ที่ตั้งและอาณาเขต
อำเภอบ้านสร้างตั้งอยู่ทางทิศตะวันตกของจังหวัด มีอาณาเขตติดต่อกับอำเภอข้างเคียง ดังนี้
การปกครองส่วนภูมิภาค
อำเภอบ้านสร้างแบ่งเขตการปกครองย่อยออกเป็น 9 ตำบล 88 หมู่บ้าน ได้แก่
สไปเดอร์-แมน (วิดีโอเกม พ.ศ. 2561)
มาร์เวลส์ สไปเดอร์-แมน (Marvel's Spider-Man) หรือรู้จักกันในชื่อ สไปเดอร์-แมน เป็นเกมแอ็กชันผจญภัย พัฒนาโดยอินซอมนีแอ็กเกมส์ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ มีเค้าโครงจากตัวละครสไปเดอร์-แมนในมาร์เวลคอมิกส์ โดยบอกเล่าเรื่องราวต้นฉบับที่ได้รับแรงบันดาลใจจากตำนานในหนังสือการ์ตูนที่มีมายาวนาน ในขณะเดียวกันก็นำมาดัดแปลงในสื่ออื่น ๆ มากมาย ในเนื้อเรื่องหลัก มิสเตอร์เนกาทีฟ เจ้าแห่งอาชญากรเหนือมนุษย์วางแผนวางแผนยึดอำนาจอาชญากรใต้พิภพของนครนิวยอร์ก เมื่อมิสเตอร์เนกาทีฟขู่ว่าจะปล่อยไวรัสร้ายแรง สไปเดอร์-แมนต้องเผชิญหน้าเขาและปกป้องเมือง ขณะเดียวกันก็จัดการกับปัญหาส่วนตัวของปีเตอร์ ปาร์คเกอร์ บุคคลพลเรือนของเขา
รูปแบบเกมนำเสนอจากมุมมองบุคคลที่สามโดยเน้นไปที่ความสามารถในการเคลื่อนที่และการต่อสู้ของสไปเดอร์-แมนเป็นหลัก สไปเดอร์-แมนสามารถเคลื่อนไหวได้อย่างอิสระไปทั่วมหานครนิวยอร์ก โต้ตอบกับตัวละคร ทำภารกิจ และปลดล็อกอุปกรณ์และชุดใหม่ ๆ โดยดำเนินการผ่านเนื้อเรื่องหลักหรือทำภารกิจให้สำเร็จ นอกจากเนื้อเรื่อง ผู้เล่นสามารถทำภารกิจรองให้สำเร็จเพื่อปลดล็อกเนื้อหาและของสะสมเพิ่มเติม การต่อสู้มุ่งเน้นไปที่การโจมตีแบบผูกมัดและใช้สภาพแวดล้อมและเว็บเพื่อทำให้ศัตรูจำนวนมากไร้ความสามารถในขณะที่หลีกเลี่ยงความเสียหาย
การพัฒนา มาร์เวลส์ สไปเดอร์-แมน ซึ่งเป็นเกมลิขสิทธิ์เกมแรกโดยอินซอมนีแอ็กในประวัติศาสตร์ 22 ปีนั้น เริ่มขึ้นใน ค.ศ. 2014 และใช้เวลาพัฒนาประมาณ 4 ปี อินซอมนีแอ็กได้รับเลือกให้ใช้ตัวละครใดก็ได้จากแค็ตตาล็อกของมาร์เวลเพื่อทำงาน โดยที่สไปเดอร์-แมนได้รับเลือกทั้งจากการดึงดูดใจพนักงานและความคล้ายคลึงกันในรูปแบบเล่นเกมสำรวจจากเกม ซันเซ็ตโอเวอร์ไดร์ฟ (2014) ที่พัฒนาก่อนหน้านี้ การออกแบบเกมได้รับแรงบันดาลใจจากประวัติศาสตร์ของสไปเดอร์-แมนในทุกสื่อ แต่มาร์เวลคอมิกส์และอินซอมนีแอ็กต้องการบอกเล่าเรื่องราวดั้งเดิมที่ไม่เชื่อมโยงกับคุณสมบัติที่มีอยู่ สร้างจักรวาลที่ไม่เหมือนใคร (รู้จักกันในชื่อ Earth-1048) ซึ่งได้ปรากฏขึ้นตั้งแต่นั้นมา ในนวนิยาย สินค้า และการ์ตูน
มาร์เวลส์ สไปเดอร์-แมน วางจำหน่ายสำหรับเพลย์สเตชัน 4 ในวันที่ 7 กันยายน ค.ศ. 2018 ตัวเกมได้รับการยกย่องในเรื่องการเล่าเรื่อง ลักษณะเฉพาะ การต่อสู้ และกลไกการเคลื่อนผ่านของเว็บ แม้ว่านักวิจารณ์บางคนจะวิพากษ์วิจารณ์การออกแบบโลกเปิดที่ขาดนวัตกรรม มาร์เวลส์ สไปเดอร์-แมน ได้รับรางวัลมากมาย รวมถึงได้รับการเสนอชื่อให้เป็นหนึ่งในวิดีโอเกมซูเปอร์ฮีโร่ที่ดีที่สุดเท่าที่เคยมีมา ตัวเกมกลายเป็นหนึ่งในเกมที่ขายดีที่สุดแห่งปีและเป็นเกมเพลย์สเตชัน 4 ที่ขายดีที่สุดตลอดกาล อินซอมนีแอ็กสนับสนุนเกมอย่างกว้างขวางหลังจากเปิดตัว โดยปล่อยส่วนเสริมเนื้อเรื่องสามส่วนในชื่อ The City That Never Sleeps และเครื่องแต่งกายทางเลือกใหม่สำหรับสไปเดอร์-แมน มาร์เวลส์ สไปเดอร์-แมน เวอร์ชันรีมาสเตอร์ซึ่งมีเนื้อหาที่ดาวน์โหลดได้ซึ่งวางจำหน่ายก่อนหน้านี้ทั้งหมด วางจำหน่ายสำหรับเพลย์สเตชัน 5 ในเดือนพฤศจิกายน ค.ศ. 2020 และสำหรับไมโครซอฟท์ วินโดวส์ ในเดือนสิงหาคม พ.ศ. 2022 ความสำเร็จของตัวเกมเปิดตัวซีรีส์วิดีโอเกมที่มีชื่อเหมือนกัน โดยเริ่มจาก มาร์เวลส์ สไปเดอร์-แมน: ไมล์สโมราเลส ซึ่งเป็นภาคแยกที่เน้นไปที่ไมล์ สโมราเลส ลูกน้องของสไปเดอร์-แมน ในเดือนพฤศจิกายน 2020 มาร์เวลส์ สไปเดอร์-แมน 2 ซึ่งเป็นภาคต่อมีกำหนดวางจำหน่ายในช่วงปลาย ค.ศ. 2023 สำหรับเพลย์สเตชัน 5
รายชื่อประมุขแห่งรัฐและหัวหน้ารัฐบาลสตรีจากการเลือกตั้งหรือแต่งตั้ง
รายนามสตรีซึ่งได้รับการการเลือกตั้งหรือแต่งตั้งเป็นประมุขแห่งรัฐและหัวหน้าคณะรัฐบาลในแต่ละประเทศ
แผนที่
{{legend|#f0e847|หัวหน้ารัฐบาลที่เป็นสตรี}} {{legend|#91c3ff|ประมุขแห่งรัฐที่เป็นสตรี (รวมถึงผู้แทนที่เป็นสตรีขอประมุขแห่งรัฐ คือ ผู้สำเร็จราชการเมืองขึ้นของอังกฤษและผู้แทนจากฝรั่งเศสแห่งอันดอร์รา, ไม่นับรวมกษัตริย์ซึ่งเป็นสตรี)}}
รายนามนายกรัฐมนตรีหญิง
{{legend|#9BDDFF|แทน หัวหน้ารัฐบาลที่ยังคงดำรงตำแหน่งในปัจจุบัน|border=black}} {{legend|#FFC0CB|แทน หัวหน้ารัฐบาลของประเทศองค์ประกอบที่ยังคงดำรงตำแหน่งในปัจจุบัน|border=black}} {{legend|#DCDCDC|แทน หัวหน้ารัฐบาลของประเทศองค์ประกอบที่ดำรงตำแหน่งในอดีต|border=black}} ตัวเอียง แทน หัวหน้ารัฐบาลที่รักษาราชการแทน, อดีตประเทศ หรือประเทศที่ไม่ได้รับการยอมรับ
รายนามประธานาธิบดีหญิง
{{legend|#9BDDFF|แทน ประมุขแห่งรัฐที่ยังคงดำรงตำแหน่งในปัจจุบัน|border=black}} ตัวเอียง แทน ประมุขแห่งรัฐที่รักษาราชการแทน
วัดชำป่างาม
วัดชำป่างาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่ากระดาน อำเภอสนามชัยเขต จังหวัดฉะเชิงเทรา ปัจจุบันมีพระหลาว อุชุโก เป็นผู้รักษาการแทนเจ้าอาวาส